CELEX: 32000D0258
Language: hu
Date: 2000-03-20 00:00:00
Title: A Tanács határozata (2000. március 20.) a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről

Fontos jogi nyilatkozat

|

32000D0258

Hivatalos Lap L 079 , 30/03/2000 o. 0040 - 0042

		A Tanács határozata(2000. március 20.)a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről(2000/258/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1] és különösen annak 10. cikke (6) bekezdésére,tekintettel a Bizottság javaslatára,mivel:(1) A 92/65/EGK irányelv alternatív karanténozási rendszert ír elő egyes húsevő háziállatok bizonyos veszettségmentes tagállamok területére történő belépése esetére. Ez a rendszer megköveteli az említett állatok vakcinázása hatékonyságának – ellenanyagok titrálásával végzett – ellenőrzését.(2) Az ezen elemzéseket majdan elvégző laboratóriumok ellenőrzésére irányuló hatékony rendszer biztosítása érdekében, helyénvaló az ilyen laboratóriumok közösségi jóváhagyási rendszerének létrehozása.(3) Az ilyen laboratóriumok jóváhagyását egy, az ilyen ügyekkel foglalkozó közösségi referencialaboratóriumnak kell koordinálnia.(4) Az Agence française de sécurité sanitaire des aliments de Nancy (Francia Élelmiszer-biztonsági Hivatal, Nancy) laboratórium, mint az ilyen ügyekkel foglalkozó közösségi referencialaboratórium, megfelel a kijelöléshez előírt feltételeknek.(5) E referencialaboratórium az állat-egészségügyi kiadásokról szóló, 1990. június 26-i 90/424/EGK tanácsi határozat [2] 28. cikkében előírt módon közösségi támogatást kaphat.(6) A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [3] összhangban kell elfogadni az e határozat végrehajtásához szükséges intézkedéseket,ELFOGADTA EZT A HATÁROZATOT:1. cikkAz Agence française de sécurité sanitaire des aliments de Nancy (AFSSA, Nancy) laboratóriumát – amelynek az adatait az I. melléklet tartalmazza –, mint a veszettség elleni vakcinák hatékonyságát ellenőrző szerológiai vizsgálatok egységesítéséhez szükséges szempontok megállapításáért felelős különleges intézetet, jelölik ki.2. cikkAz 1. cikkben említett laboratórium feladatait a II. melléklet határozza meg.3. cikkAz 1. cikkben említett laboratórium elküldi a Bizottságnak a veszettség elleni vakcinák hatékonyságát ellenőrző szerológiai vizsgálatok elvégzésére jóváhagyandó közösségi laboratóriumok jegyzékét. E laboratóriumokat az 5. cikk (2) bekezdésével összhangban hagyják jóvá.4. cikkE határozat mellékleteit az 5. cikk (2) bekezdésében meghatározott eljárással összhangban módosítják.5. cikk(1) A Bizottságot a 68/361/EGK határozat [4] 1. cikkével létrehozott Állat-egészségügyi Állandó Bizottság (a továbbiakban: a bizottság) segíti munkájában.(2) Amennyiben erre a bekezdésre utalás történik, az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében előírt időszak három hónap.(3) A bizottság elfogadja saját eljárási szabályzatát.6. cikkEnnek a határozatnak a tagállamok a címzettjei.Kelt Brüsszelben, 2000. március 20-án.a Tanács részérőlaz elnökL. Capoulas Santos[1] HL L 268., 1992.9.14., 54. o. A legutóbb a 95/176/EK bizottsági határozattal (HL L 117., 1995.5.24., 23. o.) módosított irányelv.[2] HL L 224., 1990.8.18., 19. o. A legutóbb az 1258/1999/EK rendelettel (HL L 160., 1999.6.26., 103. o.) módosított határozat.[3] HL L 184., 1999.7.17., 23. o.[4] HL L 255., 1968.10.18., 23. o.--------------------------------------------------I. MELLÉKLETAFSSA, NancyLaboratoire d’études sur la rage et la pathologie des animaux sauvagesDomaine de PixérécourtBP 9F– 54220MalzévilleTel.: (00-33) 383 29 89 50Fax: (00-33) 383 29 89 59E-mail: maubert@fitech.fr--------------------------------------------------II. MELLÉKLETA veszettség elleni vakcinák hatékonyságát ellenőrző szerológiai vizsgálatok egységesítéséhez szükséges szempontok megállapításáért felelős különleges intézet:- koordinálja a veszettség ellen vakcinázott húsevő állatokra vonatkozó szerológiai titrálási módszerek létrehozását, továbbfejlesztését és egységesítését,- értékelést nyújt azokról a laboratóriumokról, melyekre vonatkozóan a tagállamok az első francia bekezdésben említett elemzések elvégzésének jóváhagyására kérelmet nyújtottak be; az értékelés eredményét az ilyen jóváhagyás céljából el kell küldeni a Bizottságnak,- hasznos információkkal szolgál az elemzési módszerekről, összehasonlító vizsgálatokat biztosít e laboratóriumok számára, és személyzetük részére szakképzési célokat szolgáló találkozókat és továbbképző tanfolyamokat szervez,- laboratóriumok közötti alkalmassági vizsgákat szervez,- együttműködik az elemzések elvégzéséért felelős harmadik országbeli laboratóriumokkal, és javaslatokat tesz a Bizottságnak e laboratóriumok jóváhagyására vonatkozó eljárásra,- tudományos és szakmai segítséget nyújt a Bizottságnak és a tagállamoknak ezen ügyekben, különösen abban az esetben, ha a tagállamok között nézeteltérés támad az elemzési eredményeket illetően.--------------------------------------------------